wickkiey/tamil-wikipedia-chunked huggingface dataset:
# கொரியாவில் சமயம்

'' (1906) by the American Protestant missionary Homer Bezaleel Hulbert.]]  
**கொரியாவில் சமயம்** (*Religion in Korea*) பல்வேறுபட்ட மரபுகளை உள்ளடக்குகிறது. கொரியாவின் அல்லது கொரிய மக்களின் உள்நாட்டுச் சமயம் கொரியச் சாமனியம் எனும் வெறியாட்டச் சடங்குகள் ஆகும். கொரிய வரலாற்றில் பழைய நூற்றாண்டுகளில் புத்தமதம் ஓங்கியிருந்த்து. எனினும் இது யோசியோன் பேரரசில் பெரிதும் ஒடுக்கப்பட்டது. இக்காலத்தில் கொரியக் கன்பியூசனியம்அரசு சமயமாக ஆதரிக்கப்பட்டது. 19 ஆம் நூற்றாண்டின் பிற்பகுதியில் அறிவாளிகளால் யோசியோன் ஆட்சியின் இறுதிப் பத்தாண்டுகளில் கிறித்துவம் பரப்பப்பட்டது. அப்போது கன்பியூசனியச் சமூகம் வேகமாக குலையலானது.  
1945 ஆம் ஆண்டின் கொரியப் பிரிவினைக்குப் பின் வடகொரியாவிலும் தென்கொரியாவிலும் சமய வாழ்க்கை அரசியல் சிந்தனைக் கட்டமைப்புகளால் பெரிதும் வேறுபடலானது:  
- **தென்கொரியாவில் சமயம்** கிறித்துவ, புத்தமத எழுச்சியைக் கண்டது. பல பத்தாண்டுகளாக ஒடுக்கப்பட்ட கொரியச் சாமனியமும் மீளெழுச்சி கண்டது. இப்போது சாமனியர்கள் தம் வெறியாட்டச் சடங்குகளைத் தொடர்கின்றனர்.  
- **வடகொரியாவில் சமயம்**அரசின் இறைமறுப்புக் கோட்பாட்டால் பொது இடங்களில் சமய நடவடிக்கைகள் கட்டுப்படுத்தப்பட்டன. அதே வேளையில் சியோந்தோயியம் எனும் கொரிய அகச் சமயம் அரசால் ஆதரிக்கப்படுகிறது and is allowing a small revival for Buddhism to occur
# Module:Wikidata2
end
else
if label then
return {value = versalisering(label, options), label = label}
else
local s = getLabelFromFallBack( entityId )
local l = mw.language.fetchLanguageName(s.language, 'sv')
if not l or l == '' then
l = 'okänt språk'
end
if s then
return {value = mw.text.tag('span', {title = l}, versalisering(s.value, options) ), cat = 'med labels på ' .. l, label = s.value }
end
end
return {value = entityId, cat = 'som har labels med Qid', label = entityId}
end
end  
function formatFromPattern( str, options )
return mw.ustring.gsub( options.pattern, '$1', str ) .. '' --Hack to get only the first result of the function
end  
local p = {}  
function p.formatEntityId( entityId, options )
return formatEntityId( entityId, (options or {}) )
end  
function p.formatStatements( , key )
local args = .args  
--If a value if already set, use it
if args.value and args.value ~= '' then
return args.value
end
return formatStatements( .args, key )
end  
function p.formatStatementsFromLua( options, key )
--If a value if already set, use it
if options.value and options.value ~= '' then
return options.value
end
local s = formatStatements( options, key )
if s == '' then
s = nil
end
return s
end  
-- Return the site link (for the current site) for a given data item.
function p.getSiteLink
if .args[1] == nil then
entity = mw.wikibase.getEntityObject
if not entity then
entity = mw.wikibase.getEntityObject(.args[1])
end
id = entity.id
else
id = .args[1]
end  
return mw.wikibase.sitelink( id )
end  
-- This is used to get the TA98 (Terminologia Anatomica first edition 1998) values like 'A01.1.00.005' (property P1323)
-- which are then linked to http://www.unifr.ch/ifaa/Public/EntryPage/TA98%20Tree/Entity%20TA98%20EN/01.1.00.005%20Entity%20TA98%20EN.htm
-- uses the newer mw.wikibase calls instead of directly using the snaks
-- formatPropertyValues returns a table with the P1323 values concatenated with ", " so we have to split them out into a table in order to construct the return string
p.getTAValue = function
local ent = mw.wikibase.getEntityObject
local props = ent:formatPropertyValues('P1323')
local out = {}
local t = {}
for k, v in pairs(props) do
if k == 'value' then
t = mw.text.split( v, ", ")
for k2, v2 in pairs(t) do
out[#out + 1] = ".. string.sub(v2, 2) .. "%20Entity%20TA98%20EN.htm " .. v2 .. ""
end
end
end
ret = table.concat(out, "
")
if #ret == 0 then
ret = "Invalid TA"
end
return ret
end  
return p
# ரதி அக்னிகோத்ரி

**ரதி அக்னிகோத்ரி** (பிறப்பு 10 திசம்பர் 1960) ஓர் இந்தியத் திரைப்பட நடிகை ஆவார். தமிழ், இந்தி, தெலுங்கு, கன்னடம் உள்ளிட்ட இந்திய மொழித் திரைப்படங்களில் நடித்துள்ளார். பாரதிராஜா இயக்கத்தில் வெளிவந்த புதிய வார்ப்புகள் திரைப்படத்தின் மூலமாக திரைப்படத்துறையில் அறிமுகமானார். ரஜினிகாந்த் நடித்த அன்புக்கு நான் அடிமை, கழுகு, முரட்டுக்காளை ஆகிய திரைப்படங்களில் கதாநாயகியாக நடித்துள்ளார்.
# ரதி அக்னிகோத்ரி

## வாழ்க்கைக் குறிப்பு

ரதி, மும்பையைச் சேர்ந்த தொழிலதிபர் அனில் விர்வானி என்பவரை 1985 பிப்ரவரி 2 அன்று திருமணம் செய்து கொண்டார். இவரது தந்தை இறந்த போது, இந்தி திரையுலகில் முன்னணி கதாநாயகியாக இருந்தாலும், திரைப்படங்களில் நடிப்பதை நிறுத்திக் கொண்டார். 1987இல் இவர்களுக்கு *தனுஜ் விர்வானி* என்ற குழந்தை பிறந்த பின்னர் இவர் தனது கணவருடன் இணைந்து அவரது வணிக நடவடிக்கைகளில் பங்கெடுக்கத் தொடங்கினார்.  
30 ஆண்டுகள் திருமண வாழ்விற்கு பிறகு, 2015ஆம் ஆண்டில் *அனில் விர்வானியுடன்* திருமண முறிவைப் பெற்றுக் கொண்டார்.
# ரதி அக்னிகோத்ரி

## வாழ்க்கைக் குறிப்பு

### திரைப்படங்கள்

| 1979 | *புதிய வார்ப்புகள்* | ஜோதி | தமிழ் |
| --- | --- | --- | --- |
| *நிறம் மாறாத பூக்கள்* | ரதி | தமிழ் |  |
| *காதல் கிளிகள்* | ராதா | தமிழ் |  |
| 1980 | *வீட்டுக்கு வீடு வாசப்படி* | தமிழ் |  |
| *உல்லாசப்பறவைகள்* | நிர்மலா | தமிழ் |  |
| *முரட்டுக்காளை* | கண்ணம்மா | தமிழ் |  |
| *அன்புக்கு நான் அடிமை* | கௌரி | தமிழ் |  |
# ஜிரிபாம்

**ஜிரிபாம்** (மணிப்பூரிய மொழி:জিরিবাম), இந்திய மாநிலமான மணிப்பூரில் உள்ள கிழக்கு இம்பால் மாவட்டத்திலுள்ள நகரம். இது மணிப்பூரில் வேகமாக வளர்ந்து வரும் நகரங்களில் ஒன்றாகும்.  
இந்த நகரம் மாநிலத்தின் மேற்கு எல்லையில், அசாமின் கசார் மாவட்டம் ஒட்டி அமைந்துள்ளது. இது மணிப்பூரின் மேற்கு வாயில் என்றும் அழைக்கப்படுகிறது. ஜிரிபாம் நகரத்தில் மைட்டிஸ், வங்காளிகள், ரோங்மீ, ஹ்மர்ஸ், பைட் போன்ற பல்வேறு சமூகங்களைச் சேர்ந்தவர்கள் வசிக்கின்றனர். ஜிரிபாம் நகரத்தில் பெரும்பான்மையான மக்கள் மைட்டிஸ் இனக் குழுவைச் சேர்ந்தவர்கள்.
# ஜிரிபாம்

## வரலாறு

ஜிரிபாமின் பதிவு செய்யப்பட்ட வரலாறு பிரித்தானிய காலனித்துவ காலத்தில் தொடங்கியது. 19 ஆம் நூற்றாண்டின் தொடக்கத்தில் பல பழங்குடியினர் மற்றும் மத குழுக்கள் ஜிரி ஆற்றின் குறுக்கே உள்ள பகுதிக்கு குடிபெயரத் தொடங்கினர். இந்த சகாப்தத்தில் ஜிரி நதி ஒரு பிரபலமான அடையாளமாகவும், ஜிரிபாம் ஒரு முக்கிய வர்த்தக மையமாகவும் இருந்தது. இப்பகுதியை 1891 ஆம் ஆண்டு முதல் 1941 ஆம் ஆண்டு வரை மகாராஜா மீடிங்கு சுராச்சந்த் ஆட்சி செய்தார். 1907 ஆம் ஆண்டில் அப்பகுதியின் நிர்வாகத்தில் மகாராஜாவுக்கு உதவ மணிப்பூர் மாநில தர்பார் நிறுவப்பட்டது. சுராச்சந்தின் மகன் மகாராஜா போத்சந்திர சிங் 1941 முதல் 1955 வரை இப்பகுதியை ஆட்சி செய்தார்.  
இந்தியா பிரித்தானியாவிடம் இருந்து சுதந்திரம் பெற்றதைத் தொடர்ந்து 1949 ஆம் ஆண்டில் செப்டம்பர் 2 அன்று இந்திய அரசாங்கத்திற்கும் மணிப்பூர் மகாராஜாவுக்கும் இடையே ஒரு ஒப்பந்தம் கையெழுத்தானது. இந்த ஒப்பந்தத்தின் விளைவாக மணிப்பூர் பகுதி 1949 ஆம் ஆண்டு அக்டோபர் 15 அன்று இந்திய ஒன்றியத்துடன் இணைக்கப்பட்டது. 1956 ஆம் ஆண்டு மணிப்பூரின் கூட்டமைப்பு பிரதேசங்களில் ஒன்றாக மாறியது. அப்போது இம்பால் மாநில தலைநகராக அறிவிக்கப்பட்டது.  
2017 ஆம் ஆண்டில் வங்காள சமூகத்தைச் சேர்ந்த மணிப்பூர் சட்டமன்றத் தேர்தல் வேட்பாளர் ஆஷாப் உதின் தேர்தலில் வெற்றி பெற்று ஜிரிபாம் சிறுபான்மை சமூகத்தின் முதல் உறுப்பினரானார்.
# ஜிரிபாம்

## காலநிலை

ஜிரிபாம் ஈரப்பதமான துணை வெப்பமண்டல காலநிலையை கொண்டுள்ளது. குறுகிய குளிர்காலத்தையும், நீண்ட கோடைகாலங்களில் கனமழையுடனும் வகைப்படுத்தப்படுகின்றது. சில பகுதிகளில் குளிர்கால மாதங்களில் பனிப்பொழிவு ஏற்படக்கூடும். இந்தியாவில் பல பகுதிகளைப் போலவே பருவமழைக்கு உட்பட்டது. மாநிலத்தின் மற்ற பகுதிகளுடன் ஒப்பிடுகையில் தென்மேற்கு பருவமழையை ஏராளமாக பெறுகின்றது. வருடாந்திர மழையின் இருபது முதல் முப்பது சதவீதம் வரை மே மாதத்தில் பருவமழைக்கு முந்தைய காலங்களில் ஏற்படுகிறது. சூன் இரண்டாம் பாதியில் இருந்து செப்டம்பர் வரை மழைக்காலங்களில் சுமார் அறுபது முதல் எழுபது சதவீதம் மழைவீழ்ச்சி கிடைக்கின்றது. மழைக்காலத்தில் சராசரி மழைவீழ்ச்சி 1,000 முதல் 1,600 மி.மீ வரை (39.4 முதல் 63.0 அங்குலம்) பதிவாகின்றது.
# ஜிரிபாம்

## புள்ளிவிபரங்கள்

2001 ஆம் ஆண்டு இந்திய மக்கட் தொகை கணக்கெடுப்பின்படி ஜிரிபாம் நகரில் 6,426 மக்கள் வசிக்கின்றனர். ஆண்கள் 49 சதவீதமும், பெண்கள் 51 சதவீதமும் காணப்படுகின்றனர். மக்களின் கல்வியறிவு விகிதம் 73% ஆகும். இது தேசிய சராசரியான 59.5% வீதத்தை விட அதிகமாகும். ஆண்களின் கல்வியறிவு 80% வீதமும், பெண் கல்வியறிவு 66% வீதமும் ஆகும். ஜிரிபாமில் மக்களில் 13% வீதமானோர் பேர் ஆறு வயதுக்கு குறைவானவர்கள்.
# ஜிரிபாம்

## பொருளாதாரம்

ஜிரிபாம் நகரம் துணைப்பிரிவின் நிர்வாக தலைமையகமாகும். வளர்ந்து வரும் மையமாக ஜிரிபாம் பிராந்தியத்திலும் அதைச் சுற்றியுள்ள பகுதிகளிலும் மருத்துவ, கல்வி மற்றும் வணிக வசதிகளை வழங்குகிறது. 2001 ஆம் ஆண்டு மக்கட்தொகை கணக்கெடுப்பின்படி இங்கு உழைக்கும் மக்களில் 80% வீதமானோர் விவசாய சாரா நடவடிக்கைகளில் ஈடுபட்டுள்ளனர். சனத்தொகையில் சுமார் 20% வீதமானோர் பேர் அரசு ஊழியர்கள் ஆவார்கள். இது மற்ற துறைகளை விட அதிக வருமானத்தை வழங்குகிறது.
# ஜிரிபாம்

## அரசியல்

இது ஜிரிபாம் சட்டமன்றத் தொகுதிக்கும், வெளிப்புற மணிப்பூர் மக்களவைத் தொகுதிக்கும் உட்பட்டது.
# 1991 இந்திய மக்கள்தொகைக் கணக்கெடுப்பு

**1991 இந்திய மக்கள் தொகைக் கணக்கெடுப்பு** *(1991 Census of India )* 13 ஆவது மக்கள் தொகைக் கணக்கெடுப்பு ஆகும். முன்னதாக இக்கணக்கெடுப்புப் பணி 1871 ஆம் ஆண்டு தொடங்கி தொடர்ச்சியாக 10 ஆண்டுகளுக்கு ஒரு முறையென அதுவரை 12 கணக்கெடுப்புகள் நடத்தப்பட்டுள்ளன. இக்கணக்கெடுப்பின்படி இந்தியாவின் மக்கள் தொகை 838,583,988 ஆகும். கணக்கெடுப்புப் பணியில் 1.6 மில்லியன் நபர்கள் கணக்கெடுப்பாளர்களாக பணிபுரிந்தனர்.  
இந்தியாவில் உள்ள பிரதானமான சமயக் குழுக்களின் மக்கள் தொகைப் போக்குகள் 1951 ஆம் ஆண்டின் கணக்கெடுப்பு அடிப்படையில் இங்கு தரப்பட்டுள்ளது.  
| சமயக்குழு | மக்கள் தொகை % **1951** |
| --- | --- |
# 1991 இந்திய மக்கள்தொகைக் கணக்கெடுப்பு

## மொழித் தரவுகள்

1991 ஆம் ஆண்டு கணக்கெடுப்பின்படி இந்தியாவில் 1576 மொழிகள் தாய்மொழியாக வரையறுக்கப்பட்டுள்ளன. மேலும், பத்து இலட்சத்திற்கும் மேற்பட்டவர்கள் தாய் மொழியாகப் பேசக்கூடிய மொழிகளாக 22 மொழிகள் உள்ளன. ஒரு இலட்சத்திற்கும் அதிகமானவர்கள் தாய் மொழியாகப் பேசக்கூடிய மொழிகளாக 50 மொழிகளும், 10,000 நபர்களுக்கு மேல் தாய் மொழியாகப் பேசக்கூடிய மொழிகள் 114 எனவும் கணக்கிடப்பட்டன. எஞ்சியிருக்கும் பிற மொழிகளை தாய் மொழியாகக் கொண்டவர்கள் மொத்தமாக 566,000 நபர்கள் எனவும் அறியப்பட்டது. 1991 கணக்கெடுப்பின்படி சமசுகிருதம் மொழியை 49,736 நபர்கள் பேசினர்.
# 1991 இந்திய மக்கள்தொகைக் கணக்கெடுப்பு

## வேறுசில புள்ளி விவரங்கள்

- 1991 ஆம் ஆண்டு அடிப்படையில் கணக்கெடுப்பில் உள்ள மொத்த ஊர்களின் எண்ணிக்கை 1702.
- கிளர்ச்சி காரணமாக 1991 ஆம் ஆண்டில் சம்மு காசுமீர் மாநிலத்தில் கணக்கெடுப்பு நடத்தப்படவில்லை. எனவே இம்மாநிலத்தின் மக்கள் தொகை எண்ணிக்கை அங்குள்ள சமயக்குழுக்களின் தரவுகள் மூலம் கணிக்கப்பட்டது.
- முன்னதாக 1981 ஆம் ஆண்டில் பிரிவினைவாதிகளின் கிளர்ச்சியால் அசாம் மாநிலத்தில் மக்கள் தொகைக் கணக்கெடுப்பு நடத்தப்பட்டிருக்கவில்லை. அப்பொழுதும் வரைபட முறையிலேயே கணிக்கப்பட்டது.
# சிடீவியால் கிளைகோசைடு

**சிடீவியால் கிளைகோசைடுகள்** *(Steviol glycosides)* என்பவை தென் அமெரிக்காவின் சூரியகாந்திக் குடும்பத் தாவரம், சிடீவியா ரிபௌடியானாவின் இலைகளுக்கு இனிப்புச் சுவை கொடுப்பதற்குக் காரணமான வேதிச் சேர்மமாகும். சிடீவியா என்ற பெயரிலும் வேறுபல வர்த்தகப் பெயர்களிலும் விற்கப்படும் சர்க்கரைப் பதிலீடுகளில் முக்கியமான உள்ளடக்கப் பொருள்களாக அல்லது தயாரிப்பு முன்னோடிகளாக இவை உள்ளன. சிடீவியா பிளேபோபைலா போன்ற தொடர்புடைய பிற இனங்களிலும், உரூபசு சிங்கை போன்ற பூக்கும் தாவரங்களிலும் இவை கிடைக்கின்றன. சிடீவியாவின் பிற இனங்களில் இது கிடைப்பதில்லை.  
</references>
# இசுக்காண்டியம்(III) ஆக்சைடு

## தயாரிப்பு

சுரங்கத் தொழிற்துறையால் தயாரிக்கப்படும் இசுக்காண்டியம் ஆக்சைடுதான் தூய்மித்த வடிவ இசுக்காண்டியம் ஆகும். தோர்ட்வெய்டைட்டு (Sc,Y)<sub>2</sub>(Si<sub>2</sub>O<sub>7</sub>) மற்றும் கோல்பெக்கைட் ScPO<sub>4</sub>·2H<sub>2</sub>O போன்ற இசுக்காண்டியத் தாதுக்கள் அரிதாகவே கிடைக்கின்றன. மற்ற பல கனிமங்களில் சுவடளவிலான இசுக்காண்டியமே காணப்படுகிறது. எனவே இசுக்காண்டியம் ஆக்சைடு பெரும்பாலும் மற்ற தனிமங்களைப் பிரித்தெடுக்கும் போது உடன் விளை பொருளாகவே தயாரிக்கப்படுகிறது.
# இசுக்காண்டியம்(III) ஆக்சைடு

## இயற்பியல் பண்புகள்

இசுக்காண்டியம்(III) ஆக்சைடு ,6.0 எலக்ட்ரான் வோல்ட் ஆற்றல் இடைவெளி அல்லது பட்டை இடைவெளியைக் கொண்ட மின்கடத்தாப் பொருளாகும்
# இசுக்காண்டியம்(III) ஆக்சைடு

## வேதி வினைகள்

இசுக்காண்டியத்தின் வேதிப்பண்புகள் அனைத்தும் இசுக்காண்டியம்(III) ஆக்சைடில் இருந்தே தொடங்குகின்றன.
இசுக்காண்டியம்(III) ஆக்சைடை சூடுபடுத்தினால் பெரும்பாலான அமிலங்களுடன் வினைபுரிந்து நீரேற்றப் பொருட்களைக் கொடுக்கிறது. உதாரணமாக அதிகளவு ஐதரோ குளோரிக் நீர்க்கரைசலுடன் சேர்த்து சூடாக்கினால் ScCl3•nH2O என்ற வாய்ப்பாடு கொண்ட இசுக்காண்டியம்(III) குளோரைடைத் தருகிறது. அமோனியம் குளோரைடு முன்னிலையில் இதை ஆவியாக்கி உலர்த்துவதன் மூலம் நீரிலி வடிவத்தைப் பெறமுடியும். பின்னர் 300 முதல் 500 பாகை செல்சியசு வெப்பநிலைக்கு கலவையைச் சூடுபடுத்துவதால் அமோனியம் குளோரைடு பதங்கமாகி வெளியேறுகிறது. அமோனியம் குளோரைடு சேர்க்கப்படாவிட்டால் கலவை உலர்ந்த பிறகு நீரேறிய ScCl3•nH2O , கலப்பு ஆக்சிகுளோரைடாக மாறிவிடும்.  
:Sc<sub>2</sub>O<sub>3</sub> + 6 HCl + *x* H<sub>2</sub>O → 2 ScCl<sub>3</sub>·*n*H<sub>2</sub>O + 3 H<sub>2</sub>O
:ScCl<sub>3</sub>·*n*H<sub>2</sub>O + *n* NH<sub>4</sub>Cl → ScCl<sub>3</sub> + *n* H<sub>2</sub>O + *n* NH<sub>4</sub>Cl  
இவ்வாறே இசுக்காண்டியம்(III) முப்புளோரோமெத்தேன் சல்போனேட்டும் (திரிப்ளேட்டு) இதனுடன் தொடர்புடைய முப்புளோரோமெத்தேன் சல்போனிக் அமிலத்தில் (திரிப்ளிக் அமிலம்) இருந்து தயாரிக்கப்படுகிறது.  
இசுக்காண்டியம்(III) ஆக்சைடை ஒடுக்க வினைக்கு உட்படுத்துவதன் மூலமாக உலோகநிலை இசுக்காண்டியம் தயாரிக்க முடியும். முதலில் இசுக்காண்டியம்(III) ஆக்சைடை இசுக்காண்டியம் புளோரைடாக மாற்றி பின்னர் இதனுடன் உலோக கால்சியம் சேர்த்தால் மேற்கண்ட ஒடுக்க வினை நிகழும். இச்செயல்முறை கிட்டத்தட்ட உலோக தைட்டானியம் தயாரிக்கப் பயன்படும் கிரோல் செயல்முறை போன்றதொரு முறையாகும். உயர் ஒரினவரிசை ஆக்சைடுகளான இட்ரியம் ஆக்சைடு மற்றும் இலந்தனம் ஆக்சைடுகள் போலல்லாமல், காரங்களுடன் சேர்ந்து இசுக்காண்டியம்(III) ஆக்சைடு இசுக்காண்டேட்டு உப்புகளை உருவாக்குகிறது. உதாரணம்: பொட்டாசியம் ஐதராக்சைடுடன் சேர்ந்து உருவாதல். இசுக்காண்டியம்(III) ஆக்சைடு அலுமினியம் ஆக்சைடுடன் பல இயல்புகளில் ஒன்றுபட்டுள்ளது.
# உளச்சிகிச்சை

**உளச்சிகிச்சை**, **உள மருத்துவம்** அல்லது **வசியத் துயில் முறை மருத்துவம்** (*Psychotherapy*) என்பது உளவியல் முறைப் பயன்பாடுகள் ஆகும். இவை குறிப்பாக, ஒரு நபரின் மாற்றத்திற்கும் விரும்பிய வழிகளில் பிரச்சினைகளை சமாளிப்பதற்கும், வழக்கமான தனிப்பட்ட தொடர்பு அடிப்படையின்போது பயன்படும் உளவியல் முறைகளாக அமைகின்றன. உளச்சிகிச்சை ஒவ்வொரு தனி நபரினதும் நல்வாழ்வையும் உள நலத்தையும் அதிகரிப்பதையும், தொல்லையான நடத்தைகளை, நம்பிக்கைகள், நிர்பந்தங்கள், எண்ணங்கள், அல்லது உணர்ச்சிகளை குறைக்க அல்லது தீர்க்கவும், உறவுகள், சமூக செயல்பாட்டை மேம்படுத்தவும் இலக்காகக் கொண்டது. சில உளப் பிறழ்ச்சி நோய் தீர்த்தலுக்காகவென குறிப்பிட்ட உளச்சிகிச்சைகள் கருதப்படுகின்றன.
# வொலக்தா மாகாணம்

## புவியியல்

வொலக்தா மாகாணத்தின் எல்லைகளாக வடக்கே அர்காங்கெல்சுக் மாகாணம், கிழக்கே கீரொவ் மாகணம், தென்கிழக்கே கொசுத்துரோமா மாகாணம், தெற்கே யாரோசிஉலாவ் மாகாணம், தென்மேற்கே துவெர், நோவ்கோரத் மாகாணம், மேற்கே லெனின்கிராத் மாகாணம், வடமேற்கே கரேலியா ஆகியன உள்ளன. வொலக்தா ஒப்லாஸ்து கிழக்கு ஐரோப்பிய சமவெளியில் அமைந்துள்ளது. இப்பிராந்தியம் காடுகளும் மலைப்பாங்கான நில அமைப்பும் கொண்டது.
# வொலக்தா மாகாணம்

## மக்கள் வகைப்பாடு

வொலக்தா ஒப்லாசுது மக்கள் தொகை: 1,202,444 ( 2010 கணக்கெடுப்பு ); 1,269,568 ( 2002 மக்கள் தொகை கணக்கெடுப்பு ); 1,353,870 ( 1989 மக்கள் தொகை கணக்கெடுப்பு .)  
;இனக்குழுக்களின் விகிதாச்சாரம் (2010):
- **2012 முக்கிய புள்ளிவிவரம்**
- பிறப்பு: 16 678 (1000 ஒன்றுக்கு 13.9)
- இறப்பு: 18 013 (1000 ஒன்றுக்கு 15.0)
- **மொத்த கருத்தரிப்பு விகிதம்:**
2009 - 1.61 | 2010 - 1.60 | 2011 - 1.68 | 2012 - 1.84 | 2013 - 1.85 | 2014 - 1.85 (எதிர்பார்ப்பு)
# வொலக்தா மாகாணம்

## சமயம்

2012 ஆண்டைய அதிகாரப்பூர்வ கணக்கெடுப்பின்படி, வொலக்தா மாகாணம் மக்கள்தொகையில் 29.5% உருசிய மரபுவழித் திருச்சபைச் சேர்ந்தவர்கள், 2% பொதுவான கிருத்தவர்கள், 1% கிழக்கு மரபுவழி திருச்சபையைச் சேர்ந்தவர்கள், 1% ஸ்லாவிக் பழங்குடி மதப்பிரிவினர், 1% பழைய நம்பிக்கையாளர், 39% கடவுள் நம்பிக்கையுள்ள ஆனால் மத ஈடுபாடு அற்றவர்கள் 20% நாத்திகர், 6.5% பிற மதத்தைச் சார்ந்தவர்களாகவோ அல்லது மதத்தைப்பற்றி குறிப்பிடாதவர்கள்.
# தங்க மகன் (2015 திரைப்படம்)

**தங்க மகன்** என்பது வேல்ராஜ் இயக்கத்தில் 2015ஆம் ஆண்டில் வெளியாகிய ஒரு தமிழ்த் திரைப்படமாகும். தனுஷ், சமந்தா ருத் பிரபு, எமி ஜாக்சன் ஆகியோர் இத்திரைப்படத்தில் முக்கிய வேடங்களில் நடித்துள்ளனர். 2015 மார்ச் மாதத்தில் படப்பிடிப்பு தொடங்கப்பட்ட இத்திரைப்படம் 2015 திசம்பர் 18 அன்று வெளியாகியது.
# தங்க மகன் (2015 திரைப்படம்)

## நடிகர்கள்

- தனுஷ் - தமிழ்
- எமி ஜாக்சன் - ஏமா இடிசோசா
- ஹேமத் பிரபு - மனோசதி
- சமந்தா ருத் பிரபு - யமுனா
- ராதிகா
- சதிஷ்
- கே. எஸ். ரவிக்குமார்
- ஜெயப்பிரகாஷ்
- எம். எஸ். பாஸ்கர்
# தங்க மகன் (2015 திரைப்படம்)

## ஒலிப்பதிவு

அனிருத் ரவிச்சந்திரன் இசையமைத்த இத்திரைப்படத்தின் பாடல்கள் 2015 நவம்பர் 27 அன்று வெளியாயின.
# இசுக்காண்டியம் பன்னிருபோரைடு

**இசுக்காண்டியம் பன்னிருபோரைடு** *(Scandium dodecaboride)* என்பது ScB<sub>12</sub> என்ற மூலக்கூற்று வாய்ப்பாடு கொண்ட அனல்தாங்கும் உலோக போரைடு ஆகும்.
# இசுக்காண்டியம் பன்னிருபோரைடு

## தொகுப்புமுறை தயாரிப்பு

7:1 என்ற விகிதத்தில் போரான் தூள் மற்றும் இசுக்காண்டியம் தூள் இரண்டையும் சேர்த்து 2500 பாகை செல்சியசு வெப்பநிலைக்கு பிளாசுமா தீவட்டி அல்லது அதற்கு இணையான அமைப்பால் சூடுபடுத்தி பின்னர் குளிர் நீரால் வெப்பம் தணித்து அடர் ஐதரோ குளோரிக் அமிலத்தால் கழுவி இசுக்காண்டியம் பன்னிருபோரைடைத் தயாரிக்கலாம்.
# இசுக்காண்டியம் பன்னிருபோரைடு

## படிகவியல்

முதன் முதலில் ScB12 கனசதுரப் படிக அமைப்பில் காணப்படுவதாக அறிவிக்கப்பட்டது. பின்னர் நடைபெற்ற ஆய்வுகள் இச்சேர்மம் நான்முக வடிவம் கொண்டிருப்பதாக தெரிவித்தன. ( ஓர் அலகுக்கூட்டில் a = 522 பைக்கோ மீட்டர் c = 735 பைக்கோ மீட்டர்)
# சார்லசு அகத்தசு யங்

**சார்லசு அகத்தசு யங்** *(Charles Augustus Young)* (திசம்பர் 15, 1834 &ndash; ஜனவரி 4, 1908) பெயர்பெற்ற அமெரிக்கச் சூரியக் கதிர்நிரலியல் வானியலாளர்களில் ஒருவர் ஆவார். இவர் சில நாட்கள் நிமோனியா காய்ச்சல் வாய்ப்பட்டு 1908 ஜனவரி 4 ஆம் நாளன்று தன் வீட்டில் இறந்தார். இவர் பல சூரிய மறைப்புகளைக் கண்டுள்ளார். சூரியக் கதிர்நிரலியலில் ஆய்வுகள் மேற்கொண்டார். இவர் 1872 ஆகத்ஹு 3 இல் கதிர்நிரல்மானி வழியாக சூரியகனல் உமிழ்வைக் கண்டார். மேலும் இது புவியின் காந்தப் புயலுடன் ஒருங்கமைந்த்தையும் கண்ணுற்றார்.  
டார்மவுத் கல்லூரியில் பட்டம்பெற்ற இவர் அங்கு 1865 இல் பேராசிரியரானார். பிறகு அங்கே 1877 வரை பணிபுரிந்த பின்னர் பிரின்சிடன் பல்கலைக்கழகத்தில் சேர்ந்தார்.  
இவர் நல்ல கல்வியாளர்; பல பரவலாகப் பயன்பட்ட பல வானியல் பாட நூல்களை இயற்றியுள்ளார். இவற்றில் வானியல் கையேடும் ஒன்றாகும். பல ஆண்டுகட்குப் பின் ஃஎன்றி நோரிசு இரசலும் இரேமாண்டு சுமித் தூகானும் ஜான் குவின்சி சுடீவர்ட்டும் தாம் எழுதிய இருதொகுதி வானியல் நூலை *Astronomy: A Revision of Young’s Manual of Astronomy* எனத் தலைப்பிட்டனர்.
# அபோதி பிராமணர்

**அபோதி பிராமணர்** *(Aboti Brahmin)* என்பவர்கள் பொது ஊழி 1228 இல் இந்தியாவின் இராஜஸ்தானில் வாழ்ந்த பிராமணர்கள் . இவர்கள் கோவில் ஊழியர்களாகப் பணியாற்றிய ஊழியர்கள் என்றும் இவர்கள் துவாரகை இருந்து புலம்பெயர்ந்த இங்கு வந்து குடியேறியிருக்க வேண்டும் என்றும் கூறப்படுகிறது . இன்று, அவர்கள் குசராத் மாநிலத்தில் காணப்படுகின்றனர் சிலர் கோவில் ஊழியர்களாக உள்ளனர். கிருஷ்ண ஜெயந்தி எனப்படும் இந்துமதத் திருவிழாவின் போது, துவாரகாவில் உள்ள துவாரகாதீசர் கோயிலில் இவர்கள் பூசை செய்கின்றனர்.
# நெனெத்து தன்னாட்சி வட்டாரம்

** நேனித்து தன்னாட்சி வட்டாரம்** ( **Nenets Autonomous Okrug** ; Nenets: Ненёцие автономной ӈокрук, *Nenyotse avtonomnoy ŋokruk*) எனப்படுவது ரஷ்ய கூட்டாட்சி அமைப்பைச் சேர்ந்த (தன்னாட்சி பிராந்தியம் ) இதன் நிர்வாக மையம் நார்யன்-மார். இந்தப் பிராந்தியத்தின் பரப்பளவு 176,700 சதுர கிலோ மீட்டர் (68,200 சதுர மைல்) மக்கள் தொகை 42,090 ( 2010 கணக்கெடுப்பு ) உருசியாவின் தன்னாட்சி பிராந்தியங்களில் குறைந்த மக்கள் தொகை கொண்டது இந்தப் பிராந்தியம்.
# நெனெத்து தன்னாட்சி வட்டாரம்

## நிலவியல்

இந்தப் பகுதி ஆர்க்டிக் சூழலியலைக் கொண்ட கடும் வெப்பநிலையும் தனிப்பட்ட நிலவியலும் கொண்டு, பிராந்தியம் தனிப்பட்ட அம்சங்களுடன் உள்ளது. இந்தப் பிராந்தியத்தில் பனிக்கரடிகள் காணப்படுகின்றன. இந்தத் தன்னாட்சிப் பிராந்தியம் சுமார் 177,000 சதுர கி.மீ. பரப்பளவு கொண்டுள்ளது, இது சுவிச்சர்லாந்தைவிட பரப்பளவில் நான்கு மடங்கு பெரியதாகும். வடக்கில் இருந்து தெற்காக 320 கி.மீட்டரும், கிழக்கில் இருந்து மேற்காக 950 கி.மீ. உள்ளது.
# நெனெத்து தன்னாட்சி வட்டாரம்

## பொருளாதாரம்

இதன் பொருளாதாரம் மொத்த பிராந்தியத்தின் தொழில்களில் 99% எண்ணெய் மற்றும் எரிவாயு எடுத்தலை அடிப்படையாக உள்ளது. பிராந்தியத்தில் உள்ள எண்ணெய் மற்றும் எரிவாயு எடுக்கும் தொழில் மொத்த உள்நாட்டு உற்பத்தி (2001 ஆம் ஆண்டு) 65% வகித்தது, ஆனால் 2005 ஆம் ஆண்டு 80% என்று வளர்ச்சி கண்டது.
# நெனெத்து தன்னாட்சி வட்டாரம்

## மக்கள் வகைப்பாடு

பிராந்தியத்தின் மக்கள் தொகை விவரம்: 42,090 ( 2010 கணக்கெடுப்பு ); 41,546 ( 2002 மக்கள் தொகை கணக்கெடுப்பு ); 54,840 ( 1989 மக்கள் தொகை கணக்கெடுப்பு .)  
- **இன குழுக்கள் விகிதாச்சாரம்**
- 2010 கணக்கெடுப்பின்படி கீழ்கண்டவாறு இனக் கலவை இருந்தது:
- உருசியர்கள் : 66.1%
- நினித்ஸ் : 18.6%
- கோமி மக்கள்: 9%
- மற்றவர்கள்: 6.3%
# ஜோனாகி

ஜோனாகி (அசாமிய மொழி:জোনাকী), அசாமிய மொழியில் அச்சடிக்கப்பட்ட நாளேடாகும். இது கொல்கத்தா, குவகாத்தி ஆகிய நகரங்களில் வெளியானது. ஜோனாகி என்ற சொல்லுக்கு நிலவொளி என்று பொருள்.  
அசாமிய மொழி வளர்ச்சிக் குழு என்ற இலக்கிய அமைப்பு இந்த நாளேட்டை வெளியிட்டது. லட்சுமிநாத் பெஸ்போர்னா, ரத்னாதர் பருவா, ராமகாந்தா பர்காகட்டி, குணானன் பருவா, கானஷாம் பருவா ஆகிய முன்னணி அசாமிய எழுத்தாளர்களும் இந்த இதழில் எழுதியுள்ளனர்.
# வேல்ராஜ்

**ஆர்.வேல்ராஜ்** ஓர் இந்தியத் திரைப்பட இயக்குநர், ஒளிப்பதிவாளர் ஆவார். தமிழ், மலையாளம், இந்தி திரைப்படங்களில் பங்காற்றி வருகிறார். மதுரை மாவட்டம் கூத்தியார்குண்டு எனும் கிராமத்தைச் சேர்ந்த இவர், பொல்லாதவன், ஆடுகளம், எங்கேயும் எப்போதும் உள்ளிட்ட திரைப்படங்களை ஒளிப்பதிவு செய்தும், வேலையில்லா பட்டதாரி, தங்க மகன் உள்ளிட்ட திரைப்படங்களை இயக்கியும் உள்ளார்.
# வேல்ராஜ்

## பங்காற்றிய திரைப்படங்கள்

### ஒளிப்பதிவாளராக

| ஆண்டு | திரைப்படம் | மொழி | குறிப்புகள் |  |
| --- | --- | --- | --- | --- |
| 2002 | *23வது மார்ச் 1931* | இந்தி |  |  |
| 2003 | *சுபாரி* | இந்தி |  |  |
| 2006 | *பிர் கெரா பெறி* | இந்தி |  |  |
| 2007 | *பொல்லாதவன்* | தமிழ் | **வெற்றி**, சிறந்த ஒளிப்பதிவாளருக்கான விஜய் விருது |  |
| 2008 | *கபி பி ககின் பி* | இந்தி |  |  |
| 2008 | *மலபார் வெட்டிங்* | மலையாளம் |  |  |
| 2010 | *கந்தாகர்* | மலையாளம் |  |  |
| 2011 | *ஆடுகளம்* | தமிழ் | **வெற்றி**, சிறந்த தென்னிந்திய ஒளிப்பதிவாளருக்கான பிலிம்பேர் விருது
**வெற்றி**, சிறந்த ஒளிப்பதிவாளருக்கான விகடன் விருது
(சிறப்புத் தோற்றம்) |  |
| 2011 | *சிறுத்தை* | தமிழ் |  |  |
| 2011 | *எங்கேயும் எப்போதும்* | தமிழ் | **வெற்றி**, சிறந்த ஒளிப்பதிவாளருக்கான விகடன் விருது |  |
| 2012 | *3* | தமிழ் |  |  |
| 2012 | *சவாரி* | கன்னடம் |  |  |
| *லீலை* | தமிழ் |  |  |  |
| 2013 | *நான் ராஜாவாக போகிறேன்* | தமிழ் |  |  |
| *எதிர் நீச்சல்* | தமிழ் |  |  |  |
| *உதயம் என். எச். 4* | தமிழ் |  |  |  |
| *நய்யான்டி* | தமிழ் |  |  |  |
| 2014 | *வேலையில்லா பட்டதாரி* | தமிழ் | (சிறப்புத் தோற்றம்) |  |
| 2014 | *பொறியாளன்* | தமிழ் | (சிறப்புத் தோற்றம்) |  |
| 2015 | *கொம்பன்* | தமிழ் | (சிறப்புத் தோற்றம்) |  |
| 2015 | *வை ராஜா வை* | தமிழ் |  |  |
| 2015 | *பாயும் புலி* | தமிழ் | (சிறப்புத் தோற்றம்) |  |
| 2015 | *தங்க மகன்* | தமிழ் |  |  |
| - | 2016 | *புகழ்* | தமிழ் | படப்பிடிப்பில் (சிறப்புத் தோற்றம்) |
| 2016 | *மருது* | தமிழ் | படப்பிடிப்பில் |  |
| 2017 | *பவர் பாண்டி* | தமிழ் |  |  |
| 2018 | கடைக்குட்டி சிங்கம் | தமிழ் |  |  |
| 2018 | *வட சென்னை* | தமிழ் | படப்பிடிப்பில் |  |
| 2018 | *தேவ்* | தமிழ் |  |  |
| 2019 | *அசுரன்* | தமிழ் |  |  |
| 2019 | *சங்கத்தமிழன்* | தமிழ் |  |  |
| 2021 | *புலிக்குத்தி பாண்டி* | தமிழ் |  |  |
| *உடன்பிறப்பே* | தமிழ் |  |  |  |
| *வீரபாண்டியபுரம்* | தமிழ் |  |  |  |
| *தி லெஜன்ட்* | தமிழ் |  |  |  |
| 2022 | *அனல் மேலே பனித்துளி* | தமிழ் |  |  |
| *பேட்டைக்காளி* | தமிழ் |  |  |  |
| *குற்றம் குற்றமே* | தமிழ் |  |  |  |
| 2023 | *விடுதலை பாகம் 1* | தமிழ் |  |  |
| *காதர் பாஷா என்கிற முத்துராமலிங்கம்* | தமிழ் |  |  |  |
| 2024 | *விடுதலை பாகம் 2* | தமிழ் |  |  |
| *ஃபீனிக்ஸ்* | தமிழ் |  |  |  |
| *அகரம் காலனி* | தமிழ் | } |  |  |
# வேல்ராஜ்

## பங்காற்றிய திரைப்படங்கள்

### இயக்குநராக

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2014 | *வேலையில்லா பட்டதாரி* | தமிழ் | இயக்கிய முதல் திரைப்படம் |
| 2015 | *தங்க மகன்* | தமிழ் | } |
# வேல்ராஜ்

## பெற்ற விருதுகள்

| ஆண்டு | விருது | விருது வழங்கியவர் | திரைப்படம் | குறிப்புகள் |
| --- | --- | --- | --- | --- |
| 2007 | *சிறந்த ஒளிப்பதிவாளர்* | விஜய் விருதுகள் | பொல்லாதவன் |  |
| 2011 | *சிறந்த தென்னிந்திய ஒளிப்பதிவாளர்* | தென்னிந்திய பிலிம்பேர் விருதுகள்'' | ஆடுகளம் |  |
| *சிறந்த ஒளிப்பதிவாளர்* | தென்னிந்திய சர்வதேச திரைப்பட விருதுகள் | ஆடுகளம் |  |  |
| ஆனந்த விகடன் விருதுகள் |  |  |  |  |
| 2014 | *சிறந்த அறிமுக இயக்குநர்* | தென்னிந்திய சர்வதேச திரைப்பட விருதுகள் | வேலையில்லா பட்டதாரி |  |
| 2015 | *சிறந்த உரையாடல்* | தமிழக மாநில விருதுகள் | தங்கமகன் |  |
| 2018 | *சிறந்த* *ஒளிப்பதிவாளர்* | எடிசன் விருதுகள் | வடசெண்ணை |  |
| 2019 | *சிறந்த ஒளிப்பதிவாளர்* | தென்னிந்திய சர்வதேச திரைப்பட விருதுகள் | அசுரன் |  |
| 2023 | *சிறந்த ஒளிப்பதிவாளர்* | நார்வே விருதுகள்,
பிலிம் கம்பெனியின் கோல்ட் | விடுதலை பாகம் 1 | } |
# பன்சன் வினை

**பன்சன் வினை** (*Bunsen reaction*) என்பது தண்ணீர், கந்தக டைஆக்சைடு மற்றும் அயோடின் ஆகியன வினைபுரிந்து கந்தக அமிலம் மற்றும் ஐதரசன் அயோடைடு உருவாகும் வேதி வினையைக் குறித்து விவரிக்கிறது.  
: 2H<sub>2</sub>O + SO<sub>2</sub> + I<sub>2</sub> → H<sub>2</sub>SO<sub>4</sub> + 2HI  
ஐதரசன் உற்பத்தி செய்யும் கந்தக அயோடின் சுழற்சியில் இவ்வினையே முதல் படிநிலையாகும். விளைபொருட்கள் இரண்டு நீர்க்கரைசல் அடுக்குகளாக பிரிந்து நிற்கின்றன. கந்தக அமிலம் மேல் அடுக்கில் மிதந்தபடியும், ஐதரசன் அயோடைடும் வினையில் ஈடுபடாத அயோடினும் சேர்ந்த கலவை கீழ்ப்பகுதியிலும் பிரிந்துள்ளன. பொதுவாக இவ்விரண்டு அடுக்குகளும் கலக்காதது போலத் தோன்றினாலும் சிறிதளவு கந்தக அமிலம் ஐதரசன் அயோடைடுடனும், சிறிதளவு அயோடின் கந்தக அமிலத்துடனும் கலந்துதான் இருக்கும். இதனால் தேவையில்லாத பக்க வினைகள் நிகழ்கின்றன. ஒரு வினையில் கந்தகம் வீழ்படிவாக்கப்படுகிறது. இதனால் வினை நிகழ் கலனுக்கு பெரும் இடையூறு ஏற்படுகிறது  
காரல் பிசர் தரம்காணல் ஆய்வுக்கு இவ்வினையே அடிப்படையாகும்.  
போதுமான அளவு உயர் வெப்பநிலையில் அடர் கந்தக அமிலம், ஐதரசன் அயோடைடுடன் வினைபுரிந்து அயோடின், கந்தக டை ஆக்சைடு, தண்ணீர் முதலானவற்றைக் கொடுக்கும் என்பதை கவனத்தில் கொள்ள வேண்டும். நைட்ரசன் மற்றும் ஐதரசன் சேர்ந்து அமோனியா உருவாதல் போன்ற பல வினைகள் மீள் வினைகளாகும். லீ சாட்டிலியர் தத்துவத்தின் படி தேவையான விளை பொருளை நீக்குவதன் மூலமாக வேதிச் சமநிலையைக் கட்டுப்படுத்தி சாதகமான பொருட்களை பெறமுடியும்.
# நல உரிமை

**நல உரிமை** என்பது ஒருவருக்கு எங்கிருந்தாலும் இருக்கும் அடிப்படை நலத்துக்கான உரிமை ஆகும். இது ஒரு பொருளாதார, சமூக, பண்பாட்டு உரிமை ஆகும். இந்த உரிமை உலக மனித உரிமைகள் சாற்றுரை, அனைத்துலக பொருளாதார சமூக பண்பாட்டு உரிமைகள் உடன்படிக்கை, மாற்றுத்திறனாளிகள் உரிமைகள் தொடர்பான உடன்படிக்கை உட்பட்ட பல்வேறு அனைத்துலக உடன்படிக்கைகள் ஊடாக நிலைநாட்டப்பட்டுள்ளது. எனினும் இந்த உரிமையை நிறைவேற்றுவது தொடர்பாக நாட்டுக்கு நாடு வேறுபாடுகள் உண்டு.
# கஸ்தூரி ராஜா

**கஸ்தூரி ராஜா** (''
Kasthuri Raja') இந்தியத் திரைப்பட இயக்குநர், தயாரிப்பாளர், இசையமைப்பாளர் ஆவார். தேனி மாவட்டத்தைச் சேர்ந்தவராவார். செல்வராகவன், நடிகர் தனுஷ் ஆகியோர் இவருடைய மகன்களாவர். இவரது திரைப்படங்கள் பெரும்பாலும் கிராமக்கதையைப் பின்னணியாகக் கொண்டு அல்லது இளைஞர்களின் தடுமாற்றங்களைப் பற்றியே அமைந்துள்ளன.
# கஸ்தூரி ராஜா

## வாழ்க்கைக் குறிப்பு

தேனி மாவட்டத்தில் மல்லிகாபுரம் என்ற குக்கிராமத்தில் இராமசாமி நாயுடுவிற்கும் இவர் தொடர்ந்து ஆத்தா உன் கோயிலிலே, நாட்டுப்புறப் பாட்டு, வீரத்தாலாட்டு, எட்டுப்பட்டி ராசா, வீரம் விளைஞ்ச மண்ணு, என் ஆச ராசாவே உட்பட நிறைய படங்களை இயக்கியவர். இவரின் படங்கள் பெரும்பாலும் மண் மணம் வீசும் படங்களாக இருக்கும். இயக்குநர் செல்வராகவன், நடிகர் தனுஷ் ஆகியோர் இவரின் மகன்களாவர்.
# கஸ்தூரி ராஜா

## திரைப்படங்கள்

### இயக்குநராக

| ஆண்டு | திரைப்படம் | குறிப்புகள் |  |
| --- | --- | --- | --- |
| 1991 | *என் ராசாவின் மனசிலே* |  |  |
| *ஆத்தா உன் கோயிலிலே* |  |  |  |
| *தூது போ செல்லக்கிளியே* |  |  |  |
| 1992 | *சோலையம்மா* |  |  |
| *மௌன மொழி* |  |  |  |
| 1994 | *தாய் மனசு* |  |  |
| 1996 | *நாட்டுப்புறப் பாட்டு* |  |  |
| 1997 | *வாசுகி* |  |  |
| *எட்டுப்பட்டி ராசா* |  |  |  |
| 1998 | *வீரத்தாலாட்டு* |  |  |
| *என் ஆசை ராசவே* |  |  |  |
| *வீரம் விழைஞ்ச மண்ணு* |  |  |  |
| 1999 | *கும்மிப் பாட்டு* |  |  |
| 2000 | *கரிசக்காட்டுப் பூவே* |  |  |
| 2002 | *துள்ளுவதோ இளமை* |  |  |
| 2004 | ட்ரீம்ஸ்'' |  |  |
| 2006 | *இது காதல் வரும் பருவம்* | இசை அமைப்பாளரும் கூட | } |
# கஸ்தூரி ராஜா

## திரைப்படங்கள்

### நடிகராக

| ஆண்டு | திரைப்படம் |
| --- | --- |
| 1985 | *அவள் சுமங்கலிதான்* |
| 1992 | *மௌன மொழி* |
# கஸ்தூரி ராஜா

## திரைப்படங்கள்

### பாடலாசிரியராக

| ஆண்டு | திரைப்படம் | குறிப்புகள் |
| --- | --- | --- |
| 1992 | *சோலையம்மா* | அனைத்துப் பாடல்களும் |
| 2004 | ட்ரீம்ஸ் |  |
| 1994 | தாய் மனசு |  |
| 1999 | கும்மி பாட்டு |  |
| 1997 | *எட்டுப்பட்டி ராசா* |  |
# கஸ்தூரி ராஜா

## திரைப்படங்கள்

### தயாரிப்பாளராக

| ஆண்டு | திரைப்படம் |
| --- | --- |
| 2025 | *நிலவுக்கு என் மேல் என்னடி கோபம்* |
# கஸ்தூரி ராஜா

## அரசியல்

2015 ஆம் ஆண்டு அமித் சா முன்னிலையில் பாஜகவில் இணைந்தார். இவர் தற்போது தமிழக பாஜக மாநிலச் செயற்குழு உறுப்பினரில் ஒருவராக உள்ளார்.
# இசுக்காண்டியம்(III) குளோரைடு

**இசுக்காண்டியம்(III) குளோரைடு** *(Scandium chloride)* என்பது ScCl<sub>3</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். வெண்மை நிறத்தில் உள்ள இச்சேர்மம் உயர் உருகுநிலை அயனிச் சேர்மம் ஆகும். நீர் உறிஞ்சும் திறன் கொண்டிருக்கும் இச்சேர்மம் தண்ணீரில் நன்றாக கரைகிறது. பிரதானமாக ஆய்வுப்பணி ஆய்வகங்களில் இசுக்காண்டியம்(III) குளோரைடு பயன்படுகிறது. நீரிலி வடிவம் மற்றும் அறுநீரேற்று வடிவம் ஆகிய இரண்டு வடிவங்களிலும் காணப்படும் இசுக்காண்டியம்(III) குளோரைடு வர்த்தகரீதியாகவும் விற்பனை செய்யப்படுகிறது.
# இசுக்காண்டியம்(III) குளோரைடு

## இயற்பியல் பண்புகள்

ScCl<sub>3</sub> அடுக்கு BiI3 நோக்குருவில் எண்முக இசுக்காண்டியம் மையங்கள் கொண்ட தோற்றத்தில் படிகமாகிறது. 900 கெல்வின் ஆவிநிலையில் ஒருறுப்பான ScCl<sub>3</sub> சேர்மம் ஒரு முக்கியமான சேர்மமாக விளங்குகிறது. இருபடி சேர்மமான Sc2Cl6 சேர்மம் தோராயமாக 8 சதவீதமும் காணப்படுகிறது. ஒருறுப்பு ScCl3 சேர்மம் சமதள அமைப்பிலும் இருபடி ScCl3 சேர்மம் ஒவ்வொரு இசுக்காண்டியம் அணுவும் நான்கு ஒருங்கிணைவுகள் கொண்டு இரண்டு குளோரின் அணு பாலங்களுடன் காணப்படுவதாக மின்னணு விளிம்புவிலகல் நிறமாலை பகுப்பாய்வு தெரிவிக்கிறது. பன்னிரு சல்பேட்டு உப்பாகவும் ScCl3 சேர்மத்தை மாற்ற முடியும். இதனை இலூயிக் அமில - பரப்புவினை இணைந்த வினையூக்கியாகப் பயன்படுத்த ஆய்வுகள் நடைபெறுகின்றன.
# இசுக்காண்டியம்(III) குளோரைடு

## இயற்பியல் பண்புகள்

### ஒடுக்க வினை

இசுக்காண்டியம்(III) குளோரைடு மற்றும் இதர உப்புகளைப் பயன்படுத்தி பிசர் எட் ஆல் முதலில் உலோக இசுக்காண்டியம் தயாரித்தார். இதற்காக எளிதில் உருகும் இசுக்காண்டியம்(III) குளோரைடுடன் எளிதில் உருகும் இசுக்காண்டிய உருகலை 700 முதல் 800 பாகை செல்சியசு வெப்பநிலைக்கு சூடுபடுத்தினார்  
S. ScCl3 இசுக்காண்டியத்துடன் வினைபுரிந்து பல எண்ணிக்கையிலான ScCl, Sc<sub>7</sub>Cl<sub>10</sub>, Sc<sub>2</sub>C<sub>l3</sub>, Sc<sub>5</sub>Cl<sub>8</sub> மற்றும் Sc<sub>7</sub>Cl<sub>12</sub>. போன்ற குளோரைடுகளைத் தருகிறது. இங்கு இசுக்காண்டியம் <+3 ஆக்சிசனேற்ற நிலையில் உள்ளது. உதாரணமாக சீசியம் குளோரைடு முன்னிலையில் ScCl3 இசுக்காண்டியம் உலோகத்துடன் வினைபுரிந்து Cs<sub>S</sub>cC<sub>l3</sub> என்ற சேர்மத்தைத் தருகிறது. இதில் Sc<sup>II</sup>Cl<sup>3−</sup> நேரியல் சங்கிலிகள் சேர்ந்து உருவான ScIICl6 எண்முகப் பகிர்வுகள் காணப்படுகின்றன.
# இசுக்காண்டியம்(III) குளோரைடு

## பயன்கள்

சில ஆலைடு விளக்குகள், ஒளியியல் இழைகள், மின்னணு மட்பாண்டம், மற்றும் லேசர் எனப்படும் சீரொளி முதலியவற்றில் இசுக்காண்டியம்(III) குளோரைடு காணப்படுகிறது.
# ஆளுமை உளவியல்

**ஆளுமை உளவியல்** (*Personality psychology*) என்பது ஆளுமை பற்றியும் தனிநபர்களிடையே அதனுடைய வேறுபாடுகள் பற்றியும் ஆராயும் உளவியற் கிளையாகும். இதனுடைய பரப்புக்கள் பின்வருவனவற்றைக் கருத்திற் கொண்டது:  
- ஓர் தனிநபரின் ஒத்திசைவான படத்தையும் அவருடைய முக்கிய உளவியல் செயல்முறையையும் கட்டுதல்
- தனிநபரின் உளவியல் வேறுபாடுகளை விசாரணை செய்தல்
- மனித இயல்பையும் தனிநபர்கள் இடையேயான உளவியல் ஒற்றுமைகளையும் விசாரணை செய்தல்  
"ஆளுமை" ஒரு நபர் மூலம் செயலாற்றும் திறனும் பண்புகளின் ஒழுங்கமைக்கப்பட்ட தொகுப்பாக, பல்வேறு சூழ்நிலைகளில் தங்கள் சூழல்கள், அறிதிறன்கள், உணர்ச்சிகள், ஊக்கங்கள், நடத்தை அறிவியல்கள் என்பவற்றில் செல்வாக்குச் செலுத்துகிறது. "ஆளுமை" என்பதற்கான ஆங்கிலப் பதமான "*personality*" என்பது இலத்தீன் சொல்லான *பேர்சொனா* (*persona*) என்பதிலிருந்து உருவானது. மூல இலத்தீன் சொல் முகமூடி என்ற பொருளைக் கொண்டது.  
மேலும், சிந்தனையின் உருமாதிரி, உணர்வுகள், சமூக இணக்கங்கள், நடத்தைகள் என்பவற்றையும் ஆளுமை குறிப்பதோடு, காலப்போக்கில் உறுதியாக வெளிக்காட்டியதுடன், ஒருவரின் எதிர்பார்ப்பு, சுய உணர்வுகள், மதிப்புகள் ஆகியவற்றில் மிகவும் செல்வாக்குச் செலுத்துகிறது. மேலும், இது மற்றவர்களிடம் மனித எதிர்ச்செயல், பிரச்சனைகள், மன அழுத்தம் ஆகியவற்றையும் கணித்துள்ளது.
# போய்த்தா

**போய்த்தா** என்று அழைக்கப்படும் பெரிய அளவிலான கப்பல்கள், பண்டைய கலிங்க நாட்டில் உருவாக்கப்பட்டிருந்தன.
# போய்த்தா

## கட்டுமானம்

இந்த கப்பல்களை கட்டுவதற்கான விதிகளும், முறையும் யுக்திகல்பதரு என்ற சமசுகிருதம் நூலில் எழுதப்பட்டிருந்தன. மரங்களை பயன்படுத்தி போஜராஜர் பல கப்பல்களை கட்டியதாக மாதளாபாஞ்சி குறிப்பிடுகிறது.  
}}
# பலிகீர்

**பலிகீர்** (**Palikir**, ) என்பது மேற்கு பசுபிக் கடலில் அமைந்துள்ள மைக்குரோனீசியக் கூட்டு நாடுகளின் தலைநகரம் ஆகும். 2009இன் மதிப்பீட்டின் அடிப்படையில் மொத்த நாட்டின் மக்கள் தொகை 106,487ஆக இருக்க இதன் மக்கள் தொகை 7000 ஆகும். இது பொன்பெய் தீவின் வடமேற்காக அமைந்துள்ளது. இது பவளப் பாறைகளைக் கொண்டுள்ள கடலால் சூழப்பட்டுள்ளது. பொன்பெய் தீவின் மிகப்பெரிய குடியிருப்பான கொலோனியாவிற்கு வடகிழக்காக அமைந்துள்ளது.
# பாலுணர்வுள முன்னேற்றம்

பிராய்ட் உளவியலில், **பாலுணர்வுள முன்னேற்றம்** அல்லது **பாலுணர்வுள வளர்ச்சி** அல்லது **பாலுணர்வுள அபிவிருத்தி** (*psychosexual development*) என்பது உளநிலைப் பகுப்பாய்வு பாலியல் தூண்டலின் மைய அடிப்படைக்கூறு ஆகும். இது மனித இருத்தலில், பிறப்பு முதல் ஐந்து படிநிலைகளில் வளர்ந்த, ஓர் உள்ளுணர்வு சிற்றின்ப உணர்ச்சி உடமையைத் தூண்டும் விடயமாகும். ஒவ்வொரு படிநிலையாகிய வாய்வழிப் படிநிலை, குதவழிப் படிநிலை, பாலுணர்வுப் படிநிலை, மறைவான படிநிலை, பாலுறுப்புப் படிநிலை என்பன பாலுணர்வைத் தூண்டும் பகுதிகளினால் தனிச்சிறப்பாய் அமைந்துள்ளதோடு, அவை சிற்றின்ப உணர்ச்சித் தூண்டலின் மூலமாகவும் உள்ளன. ஒரு பிள்ளை ஏதாவது பாலுணர்வுள முன்னேற்றப் படிநிலைக்கான பாலியல் விரக்தி தொடர்புபட்ட அனுபவத்தைப் பெறுமாயின், அப்பிள்ளை பதகளிப்பு அனுபவத்தைப் பெறக்கூடும். இது முதிர்பருவத்தில் மன பிறழ்வு செயற்பாடான உளவழி நரம்பு நோயாக தொடரக்கூடும் என சிக்மண்ட் பிராய்ட் முன்மொழிந்தார்.
# யூபா அன்டனோவ் ஏ.என் நேர்ச்சி 2015

**யூபா ஏ.என்-12 வானூர்தி விபத்து 2015** *(2015 Juba Antonov An-12 crash)*, இது நவம்பர் 4, 2015 ஆம் ஆண்டு தெற்கு சூடான் தலைநகர் யூபாவில் வெள்ளை நைல் பகுதியில் ஏற்பட்டது. இந்த விபத்தின்போது 6 வானூர்தி சேவைப் பணியாளர்கள், 12 பயணிகள் *(அல்லது கூடுதலாக) (வேறுபட்ட மூலங்கள்)* இருந்துள்ளனர். நம்பகத்தக்க மூலத்தின்படி 37 நபர்கள் இவ்விபத்தில் பலியாகியுள்ளனர். மேலும் இந்நிகழ்வில் ஒரு இளம் பயணரும், மற்றும் ஒருவயது பெண் குழந்தையும் உயிருடன் இருந்தது கண்டறியப்பட்டது.
# யூபா அன்டனோவ் ஏ.என் நேர்ச்சி 2015

## விபத்து விவரம்

விபத்துக்குள்ளான இவ்வானூர்தி, தெற்கு சூடான் தலைநகர் யூபா சர்வதேச வானூர்தி தளத்திலிருந்து, வடகிழக்கு பிராந்தியத்திலுள்ள எண்ணெய் வயலான பலோய்ச் வானூர்தி தளம் (Paloich Airport) நோக்கிப் புறப்பட்டது. யூபா வானூர்தி தளத்தின் 13 ஆம் எண் ஓடுபாதையில் மேலேறிய அவ்வானூர்தி, சிறிது நேரத்தில் எதிர்த்திசையிலுள்ள 1100 மீட்டர் (3600 அடி) உயரமுள்ள ஒரு மலையை கடந்து வெள்ளை நைல் நதியின் பகுதியில் விபத்தானதாக மூலத்தில் உள்ளது.  
தென் சூடான் அதிகாரிகளின் அறிக்கைப்படி, பெருமளவில் எண்ணெய் வயல் பணியாளர்கள் பயணித்ததால் வானூர்தி பெருஞ்சுமையாக இருந்துள்ளது. தென் சூடான் அரசாங்கத்தின் செய்தித் தொடர்பாளர் ஒருவர், குழுவில் குறைந்தது 18 நபர்கள் இருந்ததாக கூறினார். ஆரம்பத் தகவல்களின்படி, பலி எண்ணிக்கை பல்வேறாக இருந்தது. ஆனால் தென் சூடானின் போக்குவரத்து அமைச்சர், குஒங் தன்ஹியர் கத்லோக் (Kuong Danhier Gatluak) மொத்தம் 37 நபர்கள் பலியானதாக அறிக்கையில் தெரிவித்தார். சம்பவத்தின்போது, வானூர்தி சேவைப் பணியாளர்கள் குழுவில் ஐந்து ஆர்மேனியர்களும், உருசியர் ஒருவரும் உள்ளடக்கியதாக காணப்படுகிறது. முதற்கட்ட தகவல்படி, மூன்று பயணிகள் உயிர் தப்பியதாகவும், அம்மூவரில் ஒருவர், அவருக்கு சம்பந்தமற்ற 13-மாத கைக்குழந்தை ஒன்றை கையிலேந்தியபடி இருந்துள்ளார். பின்பு, மூவரில் ஒருவர் வைத்தியசாலையில் இறந்துள்ளார். அவர், சேவைப் பணியாளரில் ஒருவரென மூலத்தில் உள்ளது.
# யூபா அன்டனோவ் ஏ.என் நேர்ச்சி 2015

## வானூர்தி விவரம்

விபத்துக்குள்ளான இவ்வானூர்தி, 1971 ஆம் ஆண்டு தாட்கண்ட் வானூர்தி தயாரிப்பு சங்கம் (Tashkent Aviation Production Association (TAPA) எனும் கூட்டுக் குழுவால் உருவாக்கப்பட்டதாகும். சுருக்கமாக, ஏ.என்-12 வானூர்தி என்றழைக்கப்படும் இந்த வானூர்தி, ஆன்டோனோவ் ஏ.என்-12 பி.கே (Antonov An-12BK) பெயருடைய இது, ஒரு சரக்கு வானூர்தியாகும். இ.ஒய்-406 (EY-406) எம்.எஸ்.என் 01347704 ( msn 01347704) (தாஜிகிஸ்தான்), என்ற பதிவுற்ற இச்சரக்கு வானூர்தி, நேச சேவைகள் வரையறை (Allied Services Ltd) எனப்படும் தளவாடங்கள் நிறுவனம், குத்தகை அடிப்படையில் தஜிகிஸ்தான் ஆசியா எய்ர்வேசு வான் போக்குவரத்து நிறுவனத்தால், தெற்கு சூடான் யூபா வானூர்தி தளத்தில் இயக்கி வந்ததாக மூலத்தின் மூலம் அறியப்பட்டது.
# ஜெப்ரி ஹெல்டெபிரான்ட்

**ஜெப்ரி ஹெல்டெபிரான்ட்** (*Jeffery Hildebrand*) இவர் அமெரிக்காவில் இயங்கிவரும் ஹில்கார்ப் எண்ணெய் மற்றும் இயற்கை எரிவாயு நிறுவனத்தின் நிறுவனர், தலைவர் மற்றும் தலைமை நிர்வாக அதிகாரியாக உள்ளார்.
# ஜெப்ரி ஹெல்டெபிரான்ட்

## மிகையூதியம்

இவரின் நிறுவனம் 5 ஆண்டுகளில் வருமானம் இரண்டு மடங்காக உயர்ந்தால் நிறுவனத்தில் பணிபுரியும் 1,381 ஊழியர்களுக்கும் யாரும் கணிக்க முடியாத மிகையூதியம்(bonus) தருவதாகக் கூறினார். அதேபோல் 2015 ஆம் ஆண்டு டிசம்பர் மாதம் அனைத்து ஊழியர்களுக்கும் சமமாக 67 லட்சம் ரூபாய் போனஸ் கொடுத்து அசத்தினார்.
# முஞ்சிறை

**முஞ்சிறை** என்பது இந்தியாவில் கன்னியாகுமரி மாவட்டத்தின் விளவங்கோடு வட்டத்திலிருக்கும் ஊராட்சி ஒன்றியத்திலுள்ள ஒரு கிராமம் ஆகும்.
# முஞ்சிறை

## விவரங்கள்

முஞ்சிறை ஊராட்சி ஒன்றியத்துக்குட்பட்ட கீழ்க்காணும் ஊராட்சிகளில் முஞ்சிறை ஊராட்சியும் ஒன்று.
1. சூழால்
1. முஞ்சிறை
1. தூத்தூர்
1. அண்டிக்குழி
1. மான்காடு
1. நடுக்காவு
1. வாவறை
1. மெதுகும்மல்
1. பைங்குளம்
1. விளாத்திதுறை
1. குளப்புரம்.  
மேற்கண்ட முஞ்சிறை ஊராட்சியில் முஞ்சிறை கிராமம் அடங்கியுள்ளது.
# மேல்புறம்

**மேல்புறம்** என்பது இந்தியாவில் கன்னியாகுமரி மாவட்டத்தில் விளவங்கோடு வட்டத்திலிருக்கும் ஊராட்சி ஒன்றியம் மற்றும் கிராம ஊராட்சி ஆகும்.
# மேல்புறம்

## ஊராட்சிகள்

மேல்புறம் ஊராட்சி ஒன்றியத்துக்குட்பட்ட ஊராட்சிகள்
1. தேவிகோடு
1. மாங்கோடு
1. புலியூர்சாலை
1. விளவங்கோடு
1. மலையடி
1. மருதங்கோடு
1. வியன்னூர்
1. மஞ்சாலுமூடு
1. முழுகோடு
1. வெள்ளங்கோடு
# பேரியம் குளோரேட்டு

**பேரியம் குளோரேட்டு** *(Barium chlorate)* Ba(ClO<sub>3</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். வெண்மை நிறத்தில் இருக்கும் இச்சேர்மமானது குளோரிக் அமிலத்தினுடைய பேரியம் உப்பாகும். கரையும் தன்மை கொண்ட அனைத்து பேரியம் உப்புகளையும் போல இச்சேர்மமும் நச்சுத்தன்மையும் உறுத்தலையும் அளிக்கிறது. சில சமயங்களில் பச்சை நிற ஒளியை தருவதற்காகப் பட்டாசுத் தொழிலிலும் பயன்படுத்தப்படுகிறது. மேலும் குளோரிக் அமிலத் தயாரிப்பில் பெரும் பங்கும் வகிக்கிறது.
# பேரியம் குளோரேட்டு

## தயாரிப்பு

பேரியம் குளோரைடு கரைசல் மற்றும் சோடியம் குளோரேட்டு கரைசல் ஆகிய கரைசல்கள் இரட்டை இடப்பெயர்ச்சி வினையின் மூலமாக பேரியம் குளோரேட்டை உருவாக்குகின்றன.  
:BaCl<sub>2</sub> + 2 NaClO<sub>3</sub> → Ba(ClO<sub>3</sub>)<sub>2</sub> + 2 NaCl  
வினையில் உருவாகும் கலவையை அடர்வூட்டல் மற்றும் குளிர்வூட்டலுக்கு உட்படுத்துவதால் பேரியம் குளோரேட்டு வீழ்படிவாகிறது. சோடியம் குளோரேட்டை விட பேரியம் குளோரேட்டு குறைவான கரைதிறன் கொண்டது என்பதை அறிய உதவும் இவ்வினையே பேரியம் குளோரேட்டு தயாரிக்கும் பொதுவான முறையாகும்.  
இம்முறையில் தயாரிக்கப்படும் பேரியம் குளோரேட்டில் சிறிதளவு சோடியம் மாசாக கலந்திருக்க வாய்ப்பு உண்டு. இம்மாசு பட்டாசுத் தொழிலில் விரும்பத்தகாத ஒரு மாசாகும். சோடியத்தின் அடர் மஞ்சள் நிறம் பேரியத்தின் பச்சை நிறத்தை மங்கலாக்கி விடுகிறது. எனவே சோடியம் கலக்காத பேரியம் குளோரேட்டை நேரடியாக மின்னாற்பகுப்பு முறையில் தயாரிக்கிறார்கள்.  
:BaCl<sub>2</sub> + 6 H<sub>2</sub>O → Ba(ClO<sub>3</sub>)<sub>2</sub> + 6 H<sub>2</sub>  
பேரியம் கார்பனேட்டுடன் அமோனியம் குளோரேட்டுக் கரைசலைச் சேர்த்து கொதிக்க வைப்பதாலும் பேரியம் குளோரேட்டு தயாரிக்க முடியும்:  
:2 NH<sub>4</sub>ClO<sub>3</sub> + BaCO<sub>3</sub> + *Q* → Ba(ClO<sub>3</sub>)<sub>2</sub> + 2 NH<sub>3</sub> + H<sub>2</sub>O + CO<sub>2</sub>  
வினையில் முதலில் பேரியம் குளோரேட்டும் அமோனியம் கார்பனேட்டும் உருவாகின்றன. கலவையைக் கொதிக்க வைப்பதால் அமோனியம் கார்பனேட்டு சிதைவடைந்து அமோனியா மற்றும் கார்பன் டைஆக்சைடாக வெளியேறுகிறது. தூய்மையான பேரியம் குளோரேட்டு கரைசல் கிடைக்கிறது.
# பேரியம் குளோரேட்டு

## சிதைவடைதல்

வெப்பத்தில் காட்டப்பட்டால் பேரியம் குளோரேட்டு, பேரியம் குளோரைடு மற்றும் ஆக்சிசனாகச் சிதைவடைகிறது.  
:Ba(ClO<sub>3</sub>)<sub>2</sub> → BaCl<sub>2</sub> + 3O<sub>2</sub>
# பேரியம் குளோரேட்டு

## குளோரிக் அமிலம்

அனைத்து குளோரேட்டு உப்புகளையும் தயாரிப்பதற்கு முன்னோடியான குளோரிக் அமிலம் தயாரிப்பதற்கு பேரியம் குளோரேட்டு பயன்படுகிறது. பேரியம் குளோரேட்டுடன் நீர்த்த கந்தக அமிலத்தைச் சேர்த்து வினைபுரியச் செய்தால் குளோரிக் அமிலம் உருவாகிறது. கரையாத பேரியம் சல்பேட்டு வீழ்படிவாக அடியில் தங்குகிறது.  
:Ba(ClO<sub>3</sub>)<sub>2</sub> + H<sub>2</sub>SO<sub>4</sub> → 2HClO<sub>3</sub> + BaSO<sub>4</sub>  
குளோரேட்டு மற்றும் குளோரிக் அமிலம் இரண்டுமே நீர்த்த நிலையிலேயே தயாரிக்கப்படுகின்றன. 30 சதவீதத்திற்கு மேற்பட்ட அடர்த்தியைக் கொண்ட குளோரிக் அமிலம் நிலைப்புத்தன்மை அற்றதாக உள்ளது. சிலசமயங்களில் வெடித்தலுடன் சிதைவடைதலும் உண்டு.
# பேரியம் குளோரேட்டு

## பயன்கள்

ஒரு எரிபொருளுடன் சேர்ந்து எரியும் பொழுது பேரியம் குளோரேட்டு அதிர்வுகளுடனான பச்சைநிற ஒளியைத் தருகிறது. ஏனெனில் இதுவொரு வலிமையான ஆக்சிசனேற்றி, குளோரின் வழங்கி மற்றும் ஒரு உலோகத்தையும் கொண்டிருக்கிறது.  
குளோரேட்டுகள் எளிதாகச் சிதைவடைந்து கந்தகம், அமோனியம் மற்றும் அமிலங்களைத் தருவதால், பட்டாசுத் தொழிலில் இதைப் பயன்படுத்துவது அமெரிக்காவில் தடை செய்யப்ப்பட்டுள்ளது. நிலைப்புத்தன்மை கொண்ட பேரியம் நைட்ரேட்டு மற்றும் பேரியம் கார்பனேட்டு போன்ற சேர்மங்கள் அங்கு பயன்படுகின்றன
# பேரியம் குளோரேட்டு

## சுற்றுச்சூழல் தீங்கு

மனிதர்களுக்கு நச்சுத்தன்மையானது என்பதோடு மட்டுமின்றி பேரியம் குளோரேட்டு சுற்றுச்சூழலுக்கும் தீங்கு விளைவிக்கிறது. தண்ணீரில் இச்சேர்மம் கலக்க நேர்ந்தால் நீர்வாழ் உயிரினங்களைப் பெரிதும் பாதிக்கிறது. பேரியம் குளோரேட்டு சிதறல் சூழல் மண்டலத்தை ஒட்டு மொத்தமாக பாதிக்கும் என்பதால் சுற்றுச்சூழல் பாதுகாப்பு அமைப்புகள் இதனை அபாயகரமான வேதிப்பொருட்கள் என வகைப்படுத்துகின்றன.
# ஆ. மாதவன்

**ஆ. மாதவன்** (*A. Madhavan*, 7 பெப்ரவரி 1934 – 5 சனவரி 2021) கேரளாவின் திருவனந்தபுரத்தில் பிறந்து வசித்த தமிழ் எழுத்தாளர் ஆவார். 1955 ஆம் ஆண்டு முதல் தொடர்ந்து சிறுகதைகள், நாவல்கள் எழுதிவந்த முக்கிய படைப்பாளி ஆவார். இவரது பல சிறுகதைகள் நூல்களாக வெளியிடப்பட்டுள்ளன. திராவிட எழுத்துக்களால் ஈர்க்கப்பட்டு எழுத்தாளராக ஆனவர். கிருஷ்ண பருந்து உட்பட 3 புதினங்களை எழுதியுள்ளார். *செல்வி இசுடோர்சு* என்ற கடையை நடத்திவந்த மாதவன் திருவனந்தபுரத்திலுள்ள சாலைத்தெருவைப் பின்னணியாகக் கொண்டு பல சிறுகதைகளை எழுதியுள்ளார்.  
இவருக்கு 2015 ஆம் ஆண்டிற்கான சாகித்ய அகாடமி விருது ‘இலக்கிய சுவடுகள்’ என்ற திறனாய்வு நூலுக்காக வழங்கப்பட்டது.
# ஆ. மாதவன்

## வாழ்க்கைக் குறிப்பு

ஆ. மாதவன் 1934இல் திருவனந்தபுரத்தில் பிறந்தார். அவரது தந்தைபெயர் ஆவுடைநாயகம் பிள்ளை. தாயார் செல்லம்மாள். ஆ.மாதவனின் தந்தையின் ஊர் திருநெல்வேலி மாவட்டம் செங்கோட்டை. தாயின் ஊர் நாகர்கோயில். பிளவுபடாத திருவிதாங்கூர் இருந்த காலத்திலேயே அவர்கள் திருவனந்தபுரத்துக்குக் குடியேறிவிட்டனர். அவரது தந்தை திருவனந்தபுரம் சாலை அங்காடியில் சிறுவணிகராக இருந்தார். பள்ளிப்படிப்பை முடித்த ஆ. மாதவன் மேலே படிக்கவில்லை. திராவிட இயக்க ஆதரவாளராக எழுத ஆரம்பித்தார். அவரது முதல் கதை 1955இல் 'சிறுகதை' இதழில் வெளியாகியது. பின்னர் மலையாளம் வழியாக நவீன இலக்கிய அறிமுகம் பெற்று தீவிர இலக்கியத்தளத்தில் செயல்படலானார். அவரது முதல் சிறுகதைத் தொகுதி மோகபல்லவி. கடைத்தெருக்கதைகள் இவருக்குப் புகழைத் தேடித்தந்த தொகுதி.  
ஆ. மாதவன் திருவனந்தபுரம் சாலைத் தெருவில் செல்வி ஸ்டோர் என்ற பாத்திரக் கடையை 75 வயது வரை நடத்திவந்தார். சாலைத் தெருவை பின்னணியாகக் கொண்டே அவரது பெரும்பாலான கதைகள் அமைந்துள்ளன. அவர் விமர்சகர்களால் கடைத்தெருவின் கதைசொல்லி என்று அழைக்கப்படுகிறார். தமிழிலக்கியத்தில் ஒரு கடைத்தெரு இலக்கியப்பதிவு பெறுவது ஆ. மாதவன் கதைகள் வழியாகவே.  
1974இல் ஆ. மாதவனின் முதல் நாவலான ’புனலும் மணலும்’ வெளிவந்தது. கரமனையாற்றில் மணல் அள்ளும் ஒரு குடும்பத்தின் கதை அது. அந்நாவல் அதன் யதார்த்தத்துக்காகப் பெரிதும் கவனிக்கப்பட்டது. 1982இல் வெளிவந்த கிருஷ்ணப்பருந்து தான் ஆ. மாதவனின் மிகச்சிறந்த நாவல் என்று விமர்சகர்களால் சொல்லப்படுகிறது. 1990இல் அவரது மூன்றாம் நாவலான ’தூவானம்’ வெளிவந்தது.  
மாதவன் மொழிபெயர்ப்பாளரும்கூட. 1974இல் அவர் காரூர் நீலகண்டபிள்ளை எழுதிய சம்மானம் எனும் குறுநாவலை தமிழாக்கம் செய்தார். 2002இல் சாகித்ய அக்காதமி வெளியீடாக மலையாள எழுத்தாளர் பி கெ பாலகிருஷ்ணனின் இனி ஞான் உறங்ஙட்டே என்ற நாவலை இனி நான் உறங்கட்டும் என்ற பேரில் மொழியாக்கம் செய்தார். மாதவனின் மனைவி பெயர் சாந்தா. இவர்களுக்கு 1966இல் மணமானது; கலைச்செல்வி, மலர்ச்செல்வி என்ற இரு மகள்களும் கோவிந்தராஜன் என்ற மகனும் உள்ளனர். 2002இல் மனைவியும் 2004இல் மகனும் காலமானார்கள். மாதவன் மகளுடன் வசித்துவந்தார்.
# ஆ. மாதவன்

## விருதுகள், நூல்கள்

- கடைத்தெருவின் கலைஞன் [ஜெயமோகன் எழுதிய நூல்]
- விஷ்ணுபுரம் இலக்கியவட்டம் தமிழ்ப் படைப்பாளிகளுக்கு வழங்கும் விஷ்ணுபுரம் விருது (2010 ஆம் ஆண்டு)
- தமிழக அரசின் இயல் துறைக்கான 2007ஆம் ஆண்டு கலைமாமணி விருது
- 2016 ஆம் ஆண்டிற்கான கேந்திர சாகித்ய அக்காதமி விருது
# ஆ. மாதவன்

## ஆக்கங்கள்

### சிறுகதைத் தொகுப்பு

- மோகபல்லவி 1974
- கடைத்தெருக்கதைகள் 1974
- காமினிமூலம் 1975
- மாதவன் கதைகள் 1984
- ஆனைச்சந்தம் 1990
- அரேபியக்குதிரை 1995
- ஆ.மாதவன் கதைகள், முழுத்தொகுப்பு 2002, தமிழினி பதிப்பகம்
# ஆ. மாதவன்

## ஆக்கங்கள்

### புதினங்கள்

- புனலும் மணலும் (1974)
- கிருஷ்ணப்பருந்து (1982)
- தூவானம் (1990)
# ஆ. மாதவன்

## ஆக்கங்கள்

### கட்டுரைத்தொகுப்பு

- இலக்கியச்சுவடுகள் 2013 (2015ஆம் ஆண்டிற்கான சாகித்திய அகாதெமி விருது பெற்றது)
# ஆ. மாதவன்

## மொழியாக்கம்

- யட்சி [மூலம் மலையாற்றூர் ராமகிருஷ்ணன், யக்ஷி]
- இனி நான் உறங்கட்டும் [மூலம் இனி ஞான் உறங்ஙட்டே, பி.கெ.பாலகிருஷ்ணன்]
# ஆ. மாதவன்

## மறைவு

ஆ. மாதவன் 2021 சனவரி 5 அன்று தனது 87-வது அகவையில் திருவனந்தபுரத்தில் காலமானார்.
# 2.0 (திரைப்படம்)

**2.0** அல்லது முன்னதாக **எந்திரன் 2** என்பது சங்கர் இயக்கத்தில் 2018 ஆம் ஆண்டில் தமிழ் மற்றும் இந்தியில் வெளியான ஒரு இந்திய அறிபுனை திரைப்படமாகும். 2010 ஆம் ஆண்டில் வெளியான எந்திரன் திரைப்படத்தின் தொடர்ச்சியாக வெளிவரும் இத்திரைப்படத்தில் ரஜினிகாந்த், அக்சய் குமார், எமி ஜாக்சன் ஆகியோர் முக்கிய வேடங்களில் நடித்துள்ளனர். சுபாஸ்கரன் அல்லிராஜாவின் லைக்கா புரொடக்சன்சு தயாரித்தது. 2015 டிசம்பர் 16 அன்று சென்னையில் துவக்க விழாவுடன் படப்பிடிப்பு தொடங்கப்பட்டுள்ளது. இத்திரைப்படமானது 29 நவம்பர், 2018 அன்று வெளியானது.
# 2.0 (திரைப்படம்)

## நடிகர்கள்

- ரஜினிகாந்த் - வசீகரன் மற்றும் சிட்டி
- அக்சய் குமார்
- எமி ஜாக்சன்
- சுதன்ஷு பாண்டே
- கலாபவண் ஷாஜான்
- ரியாஷ் கான்
- ஐஸ்வர்யா ராய் பச்சன் - சனா
# 2.0 (திரைப்படம்)

## தயாரிப்பு

இலங்கையைச் சேர்ந்த தொழிலதிபர் சுபாஸ்கரன் அல்லிராஜாவிற்கு சொந்தமாக சென்னையில் இயங்கிவரும் லைக்கா புரொடக்சன்சு திரைப்பட தயாரிப்பு நிறுவனம் இப்படத்தை தயாரிக்கிறது. 2014 ஆம் ஆண்டில் வெளியான கத்தி திரைப்படத்தினை இந்நிறுவனமே தயாரித்திருந்தது.
# 2.0 (திரைப்படம்)

## ஒளிப்பதிவு

இத்திரைப்படத்தின் முந்தைய பகுதியான எந்திரன் திரைப்படத்திற்கு இசையமைத்த ஏ. ஆர். ரகுமான் இப்படத்திற்கும் இசையமைக்கிறார். இப்படத்தில் ஒரு பாடல் மட்டுமே போதும் எனவும், பிறகு தேவைப்பட்டால் மேலும் பாடல்களைப்பற்றி யோசிக்கலாம் என இயக்குநர் முடிவெடுத்துள்ளார். இப்படத்திற்கு ஒலி வடிவமைப்பினை ரசூல் பூக்குட்டி செய்துள்ளார். அமெரிக்காவில் 2019 ஆம் ஆண்டு பிப்ரவரி மாதம் 17 ஆம் நாள் 66 வது ஆண்டு கோல்டன் ரீல் விருதுகள் வழங்கும் விழா நடைபெற உள்ளது. சிறந்த ஒலி வடிவமைப்பிற்கான வெளிநாட்டுத் திரைப்படங்களுக்கான விருதுக்காக 2.0 பரிந்துரைக்கப்பட்டுள்ளது.
# 2.0 (திரைப்படம்)

## படப்பிடிப்பு

பிப்ரவரி 29, 2016 அன்று சென்னையில் ஒரு பெரிய ஆயுத வண்டி வருவது போன்ற காட்சியை படமாக்கினர்.
# 2.0 (திரைப்படம்)

## பாடல்கள்

ஏ. ஆர். ரகுமான் இசையமைத்துள்ள இத்திரைப்படத்தில் 2 பாடல்கள் இடம்பெற்றுள்ளன. திரைப்படத்தில் ஒரு பாடல் மட்டுமே இடம்பெறும். இத்திரைப்படத்தின் பாடல்கள் 2017 அக்டோபர் 27 அன்று துபாய் நகரின் பூர்ஜ் அல் அராப்பில் வெளியானது.
# பாகுலாகி ஆறு

**பாகுலாகி ஆறு** (*Bakulahi River*, , ) என்பது இந்திய நாட்டின் உத்திரப் பிரதேச மாநிலத்தில் இருக்கும் ரேபரேலி மாவடத்தில் பாரத்பூர் ஏரியில் தோன்றுகிற ஒரு ஆறாகும். இந்நதியின் கரையெங்கும் விவசாய நிலப்பகுதி மிகுதியாகவும் மக்கள் அடர்த்தி அதிகமாகவும் காணப்படுகிறத
# பாகுலாகி ஆறு

## வரலாறு

பாகுலாகி ஆறு மிகப்பழமையான ஒரு ஆறாகும். வேதங்களிலும் பண்டைய இதிகாசங்களான இராமாயணம் மற்றும் மகாபாரத்திலும் இந்நதியைப் பற்றிய குறிப்புகள் உள்ளன. பண்டைய காலத்திலும் வரலாற்றிலும் பால்குனி என்றழைக்கப்பட்ட இந்நதி தற்பொழுது பாகுலாகி ஆறு என்று அழைக்கப்படுகிறது. இந்த ஆற்றில் அதிகமாக மணலும் கூழாங்கற்களும் காணப்படுவதால் பாலுகினி என்ற பெயராலும் அழைக்கப்படுகிறது.
# பாகுலாகி ஆறு

## தோற்றம்

பாரத்பூர் ஏரியில் தோன்றுகிற இந்நதி உத்திரப் பிரதேச மாநிலத்தில் இருக்கும் ரேபரேலி மாவடத்திற்கும் பிரத்தாப்புகர் மாவடத்திற்கும் இடையில் பாய்ந்து, மந்தாட்டா வட்டம் காயூர்னி கிராமத்தில் கோமதியாற்றின் துணை ஆறான சாய் நதியில் கலக்கிறது.
# மீக்காத்

விலிருந்து வரும் பயணிகளுக்கான மீக்காத்]]
***மிக்காத்*** (*Mīqāt*, ( "ஒரு குறிப்பிட்ட இடம்" எனப் பொருள்) எனப்படுவது ஹஜ் அல்லது உம்றா எனப்படும் புனிதப் பயணமாக மக்கா செல்லும் புனிதப் பயணிகள் இஹ்றாம் (புனிதப் பயணிகள் ஆடை) அணிய வேண்டிய ஒரு குறிப்பிட்ட எல்லையாகும். மக்காவை வந்தடைய ஐந்து இடங்களை முகம்மது நபி குறித்துள்ளார். இந்தியா மற்றும் தூரகிழக்கு நாடுகளில் இருந்து வரும் பயணிகளின் வசதிக்காக ஆறாவது இடம் பின்னர் ஏற்படுத்தப்பட்டது.  
ஐந்து மீகாதுகள் பின்வருமாறு:  
- **துல் ஹுலைபாஹ்** (*Dhu'l-Hulayfah*) - இது மதினாவிலிருந்து 9கிலோ மீட்டர், மெக்காவிலிருந்து 450கிலோ மீட்டர் தொலைவில் உள்ளது. மதீனாவில் இருந்து செல்லும் புனிதப் பயணிகள் இதனூடாக வருவர்.
- **ஜுஹ்பாஹ்** (*Juhfah*) - இது மெக்காவிலிருந்து வடமேற்கு திசையில் 190 கி.மீ. தூரத்தில் உள்ளது. சிரியாவில் இருந்து வரும் பயணிகள் இதனூடாக வருவர்.
- **கர்ன் அல்–மனாசில்** (*Qarnu 'l-Manāzil*) - இது மெக்காவிலிருந்து கிழக்கு திசையில் 90 கி.மீ. தொலைவில் உள்ள ஒரு மலைப் பகுதி. சவூதி அரேபியாவின் மத்திய பகுதியான நஜ்துவில் இருந்து பயணிகள் இந்த மீகாதிற்கு வருவர்.
- **யலம்லம்** (*Yalamlam*) - மெக்காவிலிருந்து தென்கிழக்கு திசையில் 50 கி.மீ. தொலைவில் உள்ள ஒரு மலைப் பகுதி. யெமன் நாட்டின் திசையிலிருந்து செல்லும் பயணிகள் இந்த மீகாதிற்கு வருவார்கள். கடல் வழியாக வரும் சீனா, சப்பான், இந்திய, பாக்கித்தான் இசுலாமியர்களும் இதனூடாக வருவர்.
- **தத் இர்க்** (*Zāt-i-'Irq*) - மெக்காவிலிருந்து வடகிழக்கு திசையில் 85 கி.மீ. தூரத்தில் உள்ளது. ஈராக், ஈரான் நாடுகளின் திசையிலிருந்து மெக்காவிற்கு செல்லும் இசுலாமியர்கள் இந்த மீகாதிற்கு வருவார்கள்.  
இஹ்றாம் இல்லாமல் இவ்விடங்களைத் தாண்ட எவரும் அனுமதிக்கப்படுவதில்லை.